Atunci când vine vorba de hainele bebeluși, aveți o mulțime de opțiuni din care să alegeți. De la bluzele și pantalonașii de casă, până la seturile cu șosețele haioase sau costumașele de ieșit afară, gama de ținute disponibile pe piață este una foarte variată. Însă, dacă nu știți de unde să începeți, stați fără griji. În rândurile ce urmează ne propunem să vă ajutăm pe această cale prin a vă vorbi despre combinezonul bebe. Veți afla care este motivul pentru care ne concentrăm strict pe această piesă vestimentară, dar și cum să alegeți costumul perfect, în funcție de materiale, modele și culori. La final, suntem siguri că veți lua cea mai bună decizie și că veți reuși să îi aduceți zâmbetul pe buze celui mic. Fără să mai stăm prea mult pe gânduri, să începem!
Un combinezon bebe se remarcă prin caracteristica sa de bază: este un costum întreg, ce acoperă atât brațele cât și picioarele copilului, lăsându-l să se miște în voie și protejându-l constant de frig. Motivul pentru care am ales această piesă vestimentară ca subiect al articolului nostru de azi este exact cel la care vă așteptați. Costumul în cauză este o îmbrăcăminte 2 în 1: atât bluză, cât și pantalon. Faptul că vine într-un ansamblu complet, în întregime, face ca îmbrăcatul celor mici să fie floare la ureche. Deci, ce poate fi mai comod decât să-l îmbrăcați rapid pe bebe și apoi să vă relaxați împreună la o poveste sau la desenele lui preferate? Acum că v-am prezentat motivul nostru principal, a venit momentul să trecem la enumerarea promisă. În continuare, vă vom ajuta să alegeți costumașul perfect în funcție de materialul său, de model, dar și de culori. Astfel, veți afla ce li se potrivește atât domnișoarelor finuțe cât și băiețeilor voinici și veți reuși să le completați ținuta numaidecât.
-
Materiale
Pentru că bebelușii au o piele fină ce trebuie protejată și hidratată mereu, este necesar să alegeți și o îmbrăcăminte adecvată, pe lângă produsele de îngrijire din rutina zilnică. Astfel, atunci când căutați un combinezon bebe, vă recomandăm să optați pentru cel de bumbac sau de flece. Pentru a vă convinge de utilitatea fiecărui material, iată cu ce caracteristici vin hainele de bebelusi:
-
Bumbac: este un material sustenabil, respirabil, ușor de întreținut și ce permite libertatea în mișcare din plin. Acesta se potrivește atât zilelor mai călduroase cât și celor mai friguroase de primăvară.
-
Flece: este un material mai gros decât bumbacul, ce vine însoțit de căptușeală pufoasă la interior. Aceasta îl va face pe cel mic să se simtă de parcă este îmbrățișat de ursulețul favorit și îl va proteja constant de frig. Pe această cale, vi-l recomandăm pentru zilele mai răcoroase.
Acum că ați aflat care sunt avantajele fiecărui material, parcă vă simțiți mai încrezător în alegerea dumneavoastră, nu-i așa? Urmează să vă vorbim și despre modelele de costume din care puteți alege, pentru o ținută demnă de toate laudele.
-
Modele
Chiar dacă cei mici nu își pot exprima părerea în materie de fashion, totuși, părinților le place să-și asorteze copiii în moduri cât mai moderne. De aceea, vrem să vă sărim în ajutor și să vă prezentăm câteva modele de combinezon bebe care vor atrage privirile tuturor persoanelor din familie.
-
Cu fermoar în față: un combinezon cu fermoar în partea din față va face îmbrăcarea copilului mai ușoară. Puteți alege modelele cu fermoar drept sau pe cele cu fermoar oblic, pentru un plus de stil. Totul depinde de modul în care vă doriți să-l asortați pe cel mic și de ușurința cu care vreți să îl îmbrăcați.
-
Cu fermoar la spate: deși acest model dispune de aceeași utilitate precum cel precedent, fermoarul așezat la spate va face ca partea frontală a costumului să iasă și mai mult în evidență, atrăgând atenția asupra zâmbetului copilului. Imprimeurile de pe față se vor remarca și ele, scoțând la iveală o îmbrăcăminte tare modernă.
-
Cu nasturi: nu în ultimul rând, mai puteți opta și pentru un costum cu nasturi. Acest model este mai puțin practic decât cele cu fermoar, însă surprinde prin versatilitatea sa. De exemplu, nasturii pot fi de culori sau mărimi diferite, fapt ce îi va transforma ținuta copilului într-una și mai trendy.
Iar înainte de încheiere, vrem să vă menționăm și care sunt culorile și imprimeurile acestui sezon. Pentru o ținută cât mai veselă și în ton cu primăvara, puteți opta pentru un combinezon în nuanțe de lila, roz, bleu, portocaliu sau verde pal. Fiecare dintre aceste culori va reuși să aducă energia pozitivă a anotimpului în sufletul celui mic. Cât despre imprimeuri, aflați că puteți alege între cele clasice, pentru domnișoare: cu flori sau fluturași, ori între cele cu norișori, păsări, dinozauri sau mașinuțe, pentru băieței. Aveți o mulțime de opțiuni la dispoziție. Lăsați-vă imaginația să zboare și cu siguranță îi veți compune o ținută minunată!
Acestea fiind spuse, iată-ne ajunși la final. Sperăm că v-am inspirat cu ideile oferite și că acum vă simțiți pregătit să-i formați outfituri complete bebelușului dumneavoastră. Pentru și mai multe sfaturi, nu ezitați să navigați mediul online. Vă dorim happy shopping!
Sursa: Tabu.RO